ജോണി നെല്ലൂർ

കേരള കോൺഗ്രസ് (ജേക്കബ്) വിഭാഗം ചെയർമാനും മുൻ എം.എൽ.എ.യുമാണ് ജോണി നെല്ലൂർ.

വർക്കി, ഏലിക്കുട്ടി ദമ്പതികളുടെ മകനായി 1950 ജൂൺ 13-ന് മൂവാറ്റുപുഴയിൽ ജനിച്ചു. ബി.എസ്.സി. എൽ.എൽ.ബി വിദ്യാഭ്യാസം പൂർത്തിയാക്കി. 1991-ൽ മൂവാറ്റുപുഴ നിയോജകമണ്ഡലത്തിൽ നിന്ന് എം‌എൽ‌എയായി തിരഞ്ഞെടുക്കപ്പെട്ടു. ഇവിടെ നിന്നും 3 തവണ തിരഞ്ഞെടുക്കപ്പെട്ട അദ്ദേഹം തുടർന്ന് 15 വർഷത്തോളം നിയമസഭാംഗമായി തുടർന്നു. 1991, 1996, 2001 നിയമസഭകളിലാണ് ഇവിടെനിന്നും തിരഞ്ഞെടുക്കപ്പെട്ടത്. മൂവാറ്റുപുഴയിൽ നിന്ന് തുടർച്ചയായി മൂന്ന് തവണ തിരഞ്ഞെടുക്കപ്പെട്ട ഏക വ്യക്തിയും ഇദ്ദേഹമാണ്. എന്നാൽ 2 പ്രാവശ്യം ഇവിടെ നിന്നും പരാജയപ്പെട്ടു. 1991-ൽ സി‌പി‌ഐയുടെ എ. വി. ഇസാക്കിനെ 3779 വോട്ടിന് പരാജയപ്പെടുത്തി. 1996-ൽ പി‌എം തോമസിനെ 9696 വോട്ടുകൾക്ക് പരാജയപ്പെടുത്തി. തുടർന്ന് 2001-ൽ ജോർജ്ജ് കുന്നപ്പിള്ളിയെ 8893 വോട്ടുകൾക്ക് പരാജയപ്പെടുത്തി. 2011-ൽ അദ്ദേഹം അങ്കമാലിയിൽ നിന്ന് മത്സരിച്ചെങ്കിലും കേരള മുൻ മന്ത്രി ജോസ് തെറ്റയിലിനോട് പരാജയപ്പെട്ടു. ഇപ്പോൾ റേഷൻ ഡീലേഴ്സ് അസോസിയേഷന്റെ കേരള സംസ്ഥാന പ്രസിഡന്റാണ്. പാർട്ടി ചെയർമാൻ, ഔഷധി ചെയർമാൻ എന്നീ സ്ഥാനങ്ങളിലും പ്രവർത്തിക്കുന്നു.

അവലംബം

പുറത്തേക്കുള്ള കണ്ണികൾ

വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:ഓഗസ്റ്റ് 19-ന് ജനിച്ചവർ
വർഗ്ഗം:1951-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ